VIVA未出道即先聲奪人 密密接音樂節廣告兼孖紅星出騷！
VIVA未出道已連環受邀出show
雖然未正式出道，但VIVA已受邀為兩個大型音樂節分別包括六月二十一日「中環海濱One Love Asia 音樂節」以及六月二十九日 「新濠影匯水上樂園WAVEFest水上音樂節」擔任表演嘉賓，除此之外，其廣告及代言工作更涉獵多個範疇，包括五月三十一日大型健身連鎖店週年晚會商演、六月初推出蒸餾水TVC廣告、其餘化妝品、手提電話、行李箱、健康食品等十多樣工作也會陸續推出，音樂及廣告工作接踵而來，未出道已深受廣大客戶垂青，認真厲害。
VIVA強勢孖當紅歌手登場
而剛宣佈VIVA將會參與演出的「新濠影匯水上樂園WAVEFest水上音樂節」，其他演出單位包括張敬軒、MC張天賦、Dear Jane、Lolly Talk等等，陣容鼎盛，對於即將參與大型演出，VIVA笑言「感覺奇妙」，「首先我哋四個期待出道已經有兩年，中間亦都去咗韓國受訓，到而家可以將大家努力出嚟嘅成果呈現喺觀眾眼前，有種DSE放榜嘅感覺；其次心情一定又興奮又緊張，雖然我哋幾個都曾經參加過選秀節目，有過舞台經驗，但始終現場演繹我哋首支派台歌曲俾大家聽同睇，一定會緊張。而家我哋每日都有練歌、排舞，希望到時以最佳狀態示人。」
VIVA態度謙虛密密做
至於密密接job，VIVA表示感謝客戶信任及支持，「同埋多謝公司，希望嚟緊會有更多工作，多啲嚟密啲手，我哋唔怕辛苦，哈哈。」